கேள்வி: வாங் சாங் என்பது என்ன?
பதில்: வாங் சாங் (''Wang Chong'', கிபி 27 – கிபி 100), என்பவர் ஆன் அரசமரபு முனைவாகச் செயல்பட்ட ஒரு சீனா, பொருள்முதல்வாத சீன மெய்யியல் ஆவார். இவர் சமயநீக்க, பகுத்தறிவு, இயற்கையியல் சார்ந்த எந்திரவியலான உலகப் பார்வையை உருவாக்கினார். அண்டம் தோற்றத்துக்கான பொருள்முதல்வாத விளக்கத்தை முன்வைத்தார். இவரது முதன்மையான நூல் "லூனெங்கு" ("உய்யநிலை உரைகள்") ஆகும். இந்த நூல் தொடக்கநிலை வானியல், வானிலையியல் பற்றிய கோட்பாடுகளைக் கொண்டுள்ளது. சீன வரலாற்றிலேயே இவர்தான் முதன்முதலாக சங்கிலி எக்கி அல்லது தொடர்வரிசை எக்கியைப் பற்றிக் குறிப்பிடுகிறார். அதற்குப் பிறகு அது சீனாவில் நீர்ப்பாசனம் பொதுப்பணிகளிலும் பரவலாகப் பயன்பாட்டுக்கு வந்துள்ளது.Needham, Volume 4, Part 2, 344 மேலும் நீர் சுழற்சியைப் பற்றி இவர் துல்லியமாக விளக்கியுள்ளார். இவர் மற்ற சீன மெய்யியலாரைப் போன்றல்லாமல் தானே உருவாக்கிக் கொண்ட வறுமையில் வாழ்ந்துள்ளார். இவர் நூல்பேழைகளிடம் நின்றபடியே படிப்பாராம். இவருக்கு நல்ல நினைவாற்றல் இருந்துள்ளது. எனவே இவர் சீனச் செவ்வியல் நூல்களில் நல்ல புலமை பெற்றுள்ளார். மேலும் இவர் மாவட்டச் செயலாள ர்வரை பதவியில் உயர்ந்துள்ளார். என்றாலும் தன் அதிகார எதிர்ப்புப் போக்கால் அதை இழந்துவிட்டுள்ளார்.